Локалдык түс

Локалдык түс (локальный цвет) (французча  local – жергиликтүү) – живопись практикасында предметтин өзүн боёгонго мүнөздүү түстүн аталыш термини. Көп сандагы (жана биринчи кезекте жарыктык) шарттарга байланыштуу көз менен көргөн түс чексиз өзгөрүп турат, бирок дайыма предметтик түс менен эриш-аркак өзгөрөт. Л. т-тү анын мыйзам ченемдүү өзгөрүштөрү менен чагылдыра берүү – реалисттик живопистин практикасындагы башкы талап. Живописчилер натурага жарык берүү шартына дал келген, маанилүү өңдүк түстөрдөн ажыратылбаган жарык күчүнө өзгөрүлмөлүү, предметтик түстү дээрлик бир түрдүү өңдүк так менен берүү Л. т. деп айтылат.

 Колдонулган адабияттар 
Кыргыз сүрөт искусствосу: Энциклопедиялык окуу куралы/Мамлекеттик тил жана энциклопедия борбору. -Б.:, 2004
Категория:Кыргыз сүрөт исскуствосу